
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И

ПРОВЕРУ КВАЛИТЕТА

Број: 612-00-02264/2014-04
26.12.2014. године

Б е о г р а д


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 26.12.2014. године, донела је
О Д Л У К A

о акредитацији високошколске установе
прелазак са високе школе на факултет
ФАКУЛТЕТ ЗА ПРОЈЕКТНИ И ИНОВАЦИОНИ МЕНАЏМЕНТ, БЕОГРАД, Боже Јанковића 14 испуњава прописане стандарде за акредитацију високошколске установе.

О б р а з л о ж е њ е
ФАКУЛТЕТ ЗА ПРОЈЕКТНИ И ИНОВАЦИОНИ МЕНАЏМЕНТ, БЕОГРАД, Боже Јанковића 14, поднео је захтев 21.11.2014. године за акредитацију установе под бројем 612-00-02264/2014-04, на УНИВЕРЗИТЕТ Едуконс из Сремске Каменице- прерастање из акредитоване Високe школе академских студија у Факултет на Универзитету ПИБ:104496317, Матични број 176447334.
Приложена је комплетна документација везана за прелазак са Високе академске школе у Факултет на Универзитету и то:
1. Уговор закључен са Универзитетом Едуконс за улазак у њихов састав као високошколска јединица са својством правног лица

2. Статут Универзизета Едуконс у коме је дефинисан статус Факултета за пројектни и иновациони менаџмент са својством правног лица

3. Захтев за акредитацију Факултета за пројектни и иновациони менаџмент на Универзитету

4. Копије уверења а акредитацији четири студијска програма ОАС, ОАС, МАС и МАС

5. Документација о избору свих наставника на Универзитету

6. Статут Факултета са свим прилозима

7. Елаборат за акредитацију Факултета за пројектни и иновациони менаџмент у оквиру Универзитета са свим прилозима као самостална високошколска установа са својством правног лица

Комплетну документацију за акредитацију Установе позитивно су оценила два независна рецезента
Oсновни задаци показују сврху постојања установе, одређују општи правац њене делатности,  формално су усвојени од стране органа управљања установе и јавно су објављени. Све активности, а посебно развој студијских програма, су у складу са основним задацима и циљевима и периодично се унапређују.
Планирање је засновано  на  систематичном  и сталном прикупљању  података и њиховој стручној анализи, плански документи постоје и доступни су јавности и примењују се у пракси. Редовно и систематично се контролише испуњавање основних задатака.  
Установа има организациону структуру и систем управљања који обезбеђују постизање њених основних задатака и циљева. Овлашћења и одговорности органа управљања, стручних органа високошколске установе, као и студентског парламента утврђени су Статутом високошколске установе. 

Организациона структура Установе је: деканат, секретаријат, катедре, студентска служба, општа служба, библиотека, компјутерска лабораторија и научно истраживачко иновациони центар.

Установа има акредитована четири студијска програма. На Установи је ангажовано 21 наставник од чега 20 у сталном радном односу и 1 по уговору са  оптерећењем од 5,82 часа недељно. Стални наставници држе 99,14% наставе. 

Сарадника је 6, од чега 1 у сталном радном односу и 5 по уговору са оптерећењем 12,71 час недељно. Налаже се Установи да смањи ангажовање сарадника на испод 12 часова недељно.
Величина група за предавања и вежбе одговара Допуни стандарда за акредитацију студијских програма у оквиру техничко-технолошког поља.

Установа има довољно ненаставног особља, (библиотекар 1, студентска служба 2, секретар 1, за информационе системе 1).
Акредитовани студијски програми:

1. ОАС – Пословни и иновациони менаџмент, 30 студената, укупно 30х3=90 студената

2. ОАС – Пројектни менаџмент,90 студената, укупно 90х3=270 студената

3. МАС – Пословни и иновациони менаџмент, 25 студената, укупно 25х2=50 студената

4. МАС – Пројектни менаџмент, 50 студената, укупно 50х2=100 студената

Конкурс за упис студената садржи: број студената за одређене студијске програме, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. За упис на студије првог степена кандидати полажу пријемни испит у складу са статутом високошколске установе и редослед кандидата утврђује на основу општег успеха постигнутог у средњем образовању и резултата на пријемном испиту. Високошколска установа прати успех студената и њихово напредовање на сваком од студијских програма.  Успешност студента у савлађивању појединог предмета се прати и вреднује током извођења наставе. 

Обезбеђен је простор за извођење наставе. Укупна бруто површина износи 1.032м2 или 2,02 м2/студенту и рад у две смене. Листа просторија је: амфитетара 1 са 80 места, учионица 7, компјутерска лабораторија 2 са 25 рачунара, библиотека 1, читаоница 1 са 20 места, секретаријат 1, студентска служба 1, студентски парламент 1, студентски клуб, 4 кабинета, наставно истраживачки центар, лабораторија за СИР. Простор је функционалан и подобан за наставни научноистраживачки процес, уређен и технички опремљен.

Установа располаже са 2.792 јединице, од чега је: књига 416, часописа 1.062, уџбеника 746, монографија 568 јединица. 
Финансијски резултати Установе су позитивни у периоду од најмање три године.

Установа реализује 5 пројеката (од којих је један међународни), а укључено је 27 наставника и сарадника. Научни резултати су:  М31-2; М33-19; М42-4; М44-26; М51-2; М52-2; М63-4; М24-1;М53-2; М61-1: М23-1: М71-2;

Укупно 66 јединица
Установа има јавну стратегију обезбеђења квалитета наставног процеса, управљања високошколском установом, ненаставних активности као и услова рада и студирања и има посебну комисију за обезбеђење квалитета (5 чланова), из реда наставника, ненаставног особља и студената без сарадника. Налаже се Установи да у Комисију за квалитет укључи најмање једног сарадника. 

У документацији су приложене копије радних књижица стално запослених, уговори и сагласности за наставнике и сараднике ангажоване по уговору.

Установа је јавно објавила основне задатке, циљеве, опис студијских програма и друге релевантне податке који омогућавају студентима и потенцијалним студентима да донесу одговарајуће одлуке о свом образовању. Установа  је објавила листу наставника и сарадника са подацима о њиховим квалификацијама и ангажовању у високошколској установи.
Након што је размотрила све релевантне чињенице Kомисија за акредитацију и проверу квалитета је установила да ФАКУЛТЕТ ЗА ПРОЈЕКТНИ И ИНОВАЦИОНИ МЕНАЏМЕНТ, УНИВЕРЗИТЕТ ЕДУКОНС, Боже Јанковића 14, Београд, испуњава све законом прописане услове и стандарде неопходне за издавање Уверење о акредитацији.
Имајући у виду наведено, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

- високошколској установи

- архиви КАПК
	ПРЕДСЕДНИК

У В Е Р Е Њ Е
О АКРЕДИТАЦИЈИ ВИСОКОШКОЛСКЕ УСТАНОВЕ

ФАКУЛТЕТ ЗА ПРОЈЕКТНИ И ИНОВАЦИОНИ МЕНАЏМЕНТ, УНИВЕРЗИТЕТ ЕДУКОНС, Боже Јанковића 14, Београд, испунио стандарде за акредитацију високошколских установа прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14).

Ово уверење издаје се на основу члана 16. став 8. тачка 1) Закона о високом образовању („Службени гласник РС“ број 76/05, 100/07, 97/08, 44/10). 

